แนวโน้ม SET เช้าอ่อนตัว หวนกังวล “เฟด” ขึ้นดอกเบี้ย-ฟันด์โฟลว์ไหลออก
แนวโน้ม SET เช้าอ่อนตัวลงตามภูมิภาค หลังนักลงทุนกลับมากังวลแนวโน้มดอกเบี้ยเฟด หลังเจ้าหน้าที่ส่งสัญญาณเริ่มมีความไม่แน่นอน และผลประกอบการของบจ.สหรัฐประกาศออกมามีความผสมผสาน รวมถึงฟันด์โฟลว์ไหลออก ให้แนวรับไว้ที่ 1,570 จุด และแนวต้าน 1,600 จุด
แนวโน้ม SET เช้าอ่อนตัวลงตามภูมิภาค หลังนักลงทุนกลับมากังวลแนวโน้มดอกเบี้ยเฟด หลังเจ้าหน้าที่ส่งสัญญาณเริ่มมีความไม่แน่นอน และผลประกอบการของบจ.สหรัฐประกาศออกมามีความผสมผสาน รวมถึงฟันด์โฟลว์ยังเป็นลบ ให้แนวรับไว้ที่ 1,570 จุด และแนวต้าน 1,600 จุด
20 เม.ย. 2566

นายอภิชาติ ผู้บรรเจิดกุล, CISA ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้มีโอกาสอ่อนตัวลงต่อ เป็นไปตามตลาดหุ้นอื่นในภูมิภาคเอเชีย หลังจากเจ้าหน้าที่ของธนาคารกลางสหรัฐ (เฟด) ในหลายสาขา ได้มีการส่งสัญญาณเกี่ยวกับแนวโน้มดอกเบี้ยเฟด ซึ่งแสดงถึงความไม่แน่นอนอยู่มาก เช่น เฟดต้องปรับขึ้นอัตราดอกเบี้ยอีกหนึ่งครั้งในการประชุมเดือนพ.ค.นี้ ก่อนที่จะคงอัตราดอกเบี้ยไว้ในระดับสูง หรือปรับขึ้นอัตราดอกเบี้ยอย่างต่อเนื่อง เพื่อควบคุมเงินเฟ้อ ทำให้ตลาดกลับมากังวลในประเด็นดังกล่าว
ทั้งนี้การทยอยประกาศผลประกอบการของบริษัทจดทะเบียนในสหรัฐออกมาผสมผสาน รวมถึงเงินทุนต่างชาติยังเป็นลบ เนื่องจากอัตราผลตอบแทนพันธบัตรรัฐบาลในหลายประเทศปรับตัวสูงขึ้น และค่าเงินดอลลาร์สหรัฐปรับตัวแข็งค่า หลังตัวเลขเงินเฟ้ออังกฤษ และหลายประเทศยังอยู่ในระดับสูง โดยให้แนวรับไว้ที่ 1,570 จุด และแนวต้าน 1,600 จุด